Rapport mill-Kummissjoni lill-Kunsill u lill-Parlament Ewropew dwar operazzjonijiet ta’ teħid u għoti b’self tal-komunitajiet ewropej fl-2006 {SEC(2007)1079} /* KUMM/2007/0486 finali */





[pic] | KUMMISSJONI TAL-KOMUNITAJIET EWROPEJ | Brussel 30.8.2007 KUMM(2007) 486 finali RAPPORT MILL-KUMMISSJONI LILL-KUNSILL U LILL-PARLAMENT EWROPEW DWAR OPERAZZJONIJIET TA’ TEĦID U GĦOTI B’SELF TAL-KOMUNITAJIET EWROPEJ FL-2006 {SEC(2007)1079} WERREJ Introduzzjoni 4 1. L-ATTIVITAJIET TA' TEĦID B’SELF FL-2006 3 2. IS-SELF FL-ISTATI LI MHUMIEX MEMBRI 4 2.1. Ħarsa ġenerali 4 2.2. L-Assistenza Komunitarja Makrofinanzjarja 5 2.3. L-għoti b'self tal-BEI fl-2006 fil-pajjiżi Ġirien tax-Xlokk, il-Mediterran, l-Ażja u l-Amerika Latina u r-Repubblika ta’ l-Afrika t’Isfel 5 2.3.1. Għanjiet u Prijoritajiet tal-BEI 5 2.3.2. Attività ta’ Għoti b’Self 6 2.3.3. Kopertura tal-garanzija 7 2.3.3.1. Il-garanzija globali 7 2.3.3.2. Tqassim tar-Riskju 7 2.3.4. Kooperazzjoni tal-BEI mal-Kummissjoni u ma' istituzzjonijiet oħra 9 2.4. Firmatarji tal-Konvenzjonijiet ta' Lomé u Cotonou – Attivitajiet ta' Għoti b'Self 10 3. IMPATT TA' L-GĦOTI B'SELF FUQ IL-BAĠIT 10 3.1. Garanziji tal-Baġit 10 3.2. Sussidju ta' l-Interessi 12 3.3. Finanzjament tal-BEI minn riżorsi ta' l-EDF 12 INTRODUZZJONI Id-deċiżjonijiet tal-Kunsill li jistabbilixxu d-diversi strumenti tal-Komunitajiet Ewropej jeħtieġu li kull sena, l-Kummissjoni tinforma l-Kunsill u l-Parlament Ewropew dwar l-użu li jsir minn dawn l-istrumenti. Fir-rigward ta’ l-attivitajiet ta’ għoti b’self barra l-Komunità, id-deċiżjonijiet rispettivi tal-Kunsill[1] jeħtieġu lill-Kummissjoni tinforma l-Kunsill u l-Parlament fuq bażi annwali bis-sitwazzjoni dwar is-self mill-Bank Ewropew ta’ l-Investiment (BEI) garantit bil-baġit ta’ l-Unjoni fil-pajjiżi Ġirien tax-Xlokk (SEN), fil-pajjiżi Mediterranji (MED), fl-Ażja u fl-Amerika Latina (ALA) u fir-Repubblika ta’ l-Afrika t’Isfel. Sabiex jintlaħqu dawn ir-rekwiżiti ta’ informazzjoni, dan ir-rapport jiddeskrivi l-operazzjonijiet għal kull wieħed mill-oqsma kkonċernati. Biex jitkompla l-kwadru ta' l-attivitajiet ta' għoti b'self, dan ir-rapport jagħti wkoll sinteżi qasira ta' l-operazzjonijiet li twettqu sabiex jiġu ffinanzjati l-attivitajiet ta’ għoti b'self, ta’ l-assistenza makro-finanzjarja provduta mill-Komunità lil pajjiżi terzi u tas-sussidji ta' l-interessi u l-garanziji marbuta mas-self Komunitarju. Barra minn hekk, ir-rapport jipprovdi informazzjoni dwar l-attivitajiet ta’ għoti b’self ta' l-Euratom. It-tabelli ta' dan ir-rapport huma ppubblikati fid-Dokument ta' Ħidma tal-Persunal tal-Kummissjoni. Ir-referenzi għat-tabelli fit-test jirreferu għad-Dokument ta’ Ħidma tal-Persunal (minn hawn ‘l quddiem, l-"Anness").[2] 1. L-ATTIVITAJIET TA' TEĦID B’SELF FL-2006 Sabiex jiġu ffinanzjati l-operazzjonijiet ta' l-għoti b’self deċiżi mill-Kunsill, il-Kummissjoni għandha s-setgħa li tissellef fondi fuq is-suq kapitali f’isem il-Komunità rispettiva (KE, Euratom)[3]. Fl-2006, it-teħid b’self totali tal-Komunitajiet Ewropej u l-BEI naqas bi 3.8% għal EUR 48.1 biljun, mqabbel mal-EUR 50.0 biljun tas-sena preċedenti (ara t-tabella u l-grafika fit-Taqsima 1.1 ta' l-Anness). Iktar minn 99% ta' dan l-ammont ġew mislufa mill-BEI. Dan it-tnaqqis fl-attivitajiet ta’ teħid b’self jista’ jiġi spjegat bit-tnaqqis marġinali ta' l-attivitajiet tat-teħid b'self tal-BEI b'konsegwenza ta' ritmu kemmxejn iktar kajman ta’ ħruġ ta' self u kunsiderazzjonijiet li jikkonċernaw il-likwidità tat-teżor kif ukoll bl-assenza ta’ Deċiżjonijiet ġodda li jikkonċernaw l-Euratom, l-assistenza makro-finanzjarja u s-self biex jappoġġja l-bilanċ tal-pagamenti. Meta jitqiesu l-ħlasijiet lura, il-kanċellazzjonijiet u ċ-ċaqlieq fir-rati tal-kambju, l-ammont totali tat-teħid b'self pendenti fil-31 ta' Diċembru 2006 kien ta' EUR 248.4 biljun, 0.7% inqas mill-2005 (ara t-Tabella 1.2 fl-Anness). It-tqassim tas-self skond il-valuta (ara t-Tabella 1.3 fl-Anness) jindika li nżamm l-istess livell ta' teħid b'self fil-valuta ta' l-ewro, jiġifieri 37.9% tat-teħid b’self fil-valuta ta' l-ewro fl-2006 kollu. Il-ħruġ fil-valuti l-oħra Komunitarji naqas minn 23.0% għal 16.6%. Il-valuti li mhumiex tal-Komunità kellhom sehem ikbar mit-teħid b’self, li tela' minn 39.5% għal 45.4% tat-total. Il-ħruġ fil-USD (id-dollaru Amerikan) naqas minn 27.9% għal 30.4%. Fl-2006, inkluż l-iswaps, 94.5% tas-self kien b'rata varjabbli meta mqabbel ma' 97.3% fl-2005 (għaċ-ċifra mingħajr l-iswaps: ara t-Tabella 1.3 fl-Anness). 2. IS-SELF FL-ISTATI LI MHUMIEX MEMBRI [4] 2.1. Ħarsa ġenerali L-appoġġ finanzjarju lill-Istati li mhumiex Membri li kkonkludew ftehimiet ta’ kooperazzjoni mal-Komunità jieħu diversi forom, skond iż-żoni ġeografiċi kkonċernati u l-għanijiet segwiti. Ġeneralment dan jieħu l-forma ta’ self bilaterali (appoġġ makrofinanzjarju jew appoġġ għall-bilanċ ta' pagamenti), fejn il-Komunità tgħin biex jiġi stabbilit il-bilanċ makroekonomiku tal-pajjiż. Il-Kummissjoni tamministra dawn l-operazzjonijiet finanzjarji skond id-deċiżjonijiet tal-Kunsill. F’każijiet oħra, is-self jingħata mill-BEI mir-riżorsi tiegħu, jew fil-forma ta’ finanzjar dirett għal proġetti individwali jew ta’ self globali lill-banek, li mbagħad jallokaw il-fondi għal proġetti lokali fuq skala iżgħar. Parti minn dan is-self jibbenefika minn garanzija tal-baġit ta’ l-Unjoni. L-istrument ta’ l-għoti b'self ta' l-Euratom[5] huwa disponibbli għal operazzjonijiet ta' finanzjament fl-Istati Membri u f'ċerti Stati li mhumiex membri (l-Armenja, il-Bulgarija[6], ir-Repubblika Ċeka, l-Ungerija, il-Litwanja, ir-Rumanija[7], ir-Russja, is-Slovakkja, is-Slovenja u l-Ukraina). Ir-reġjuni ġeografiċi li l-Komunità tagħmel attivitajiet ta' għoti b’self fihom huma elenkati fl-Anness (ara t-Tabella 2.1). 2.2. L-Assistenza Komunitarja Makrofinanzjarja L-assistenza makrofinanzjaraja (AMF) fil-forma ta’ self hija, min-natura tagħha, eċċeżżjonali u tifforma parti mill-isforzi tal-komunità internazzjonali biex tipprovdi, flimkien ma’ l-istituzzjonijiet ta’ Bretton Woods, appoġġ għall-bilanċ ta’ pagamenti lil ċerti pajjiżi li jkunu qed jiffaċċjaw diffikultajiet makro-ekonomiċi tranżitorji. L-assistenza Komunitarja tiffoka fuq ir-reġjuni ġirien, bħall-Balkani tal-Punent u l-Kawkażu. Il-ħruġ ta' self huwa suġġett għall-ilħiq ta’ l-għanijiet, min-naħa tal-pajjiżi benefiċjarji, ta' stabbilizzazzjoni makroekonomika u riformi strutturali. F’dawn iċ-ċirkostanzi, l-għadd ta’ operazzjonijiet li jitwettqu kull sena huwa limitat, u huwa diffiċli li jsir tqabbil validu ta’ l-assistenza li tingħata minn sena għall-oħra. L-għotjiet u self maħruġa skond dan l-istrument huma elenkati fl-Anness (ara t-Tabella 2.2), li juri li fl-2006 inħareġ l-ammont ta’ 19-il miljun ewro skond id-deċiżjonijiet attwali ta’ l-AMF. Fl-2006, ma ttieħdet l-ebda deċiżjoni ġdida dwar l-AMF. Barra minn hekk, informazzjoni ngħatat ukoll fir-Rapport annwali tal-Kummissjoni dwar l-implimentazzjoni ta' l-AMF. 2.3. L-għoti b'self tal-BEI fl-2006 fil-pajjiżi Ġirien tax-Xlokk, il-Mediterran, l-Ażja u l-Amerika Latina u r-Repubblika ta’ l-Afrika t’Isfel Din it-taqsima tikkostitwixxi r-rapport annwali għall-2006 li jrid jitressaq lill-Parlament Ewropew u lill-Kunsill skond l-Artikolu 2 tad-Deċiżjoni tal-Kunsill 2000/24/KE. 2.3.1. Għanjiet u Prijoritajiet tal-BEI L-2006 kienet l-aħħar sena sħiħa ta’ operazzjonijiet skond il-mandati li jkopru l-iffinanzjar tal-BEI barra l-UE matul il-perjodu mill-01.02.2000 sa l-31.01.2007.[8] Matul is-sena, l-Kummissjoni u l-BEI ipparteċipaw f’negozjati, fosthom negozjati fil-Kunsill, għat-tiġdid ta’ mandat estern għall-perjodu 2007-2013, finalment konkluż u fformalizzat bid-Deċiżjoni tal-Kunsill 2006/1016/KE fid-19 ta’ Diċembru 2006[9]. Il-prijorità ġenerali għall-għoti b'self tal-BEI fir-reġjuni barra l-UE hija l-appoġġ għall-għanijiet tal-politika Komunitarja. L-għanijiet reġjunali jqisu l-karatteristiċi u l-prijoritajiet speċifiċi ta’ kull reġjun. Fir-rigward tal-pajjiżi Ġirien tax-Xlokk, fl-2006, il-Bank kien attiv kemm fl-Istati Aderenti kif ukoll fl-Istati Kandidati (il-Bulgarija, ir-Rumanija, il-Kroazja, it-Turkija u l- ex Repubblika Jugoslava tal-Maċedonja) biex jgħin lil dawn il-pajjiżi jħejju għall-adeżjoni, b’mod partikolari permezz ta' investiment finanzjarju bil-għan li jintegra l-infrastruttura tagħhom ma' dik ta' l-UE u li jassisti l-SMEs. Wara l-adeżjoni tal-Bulgarija u r-Rumanija, il-Memoranda ta' Ftehim ġew iffirmati bħala oqsfa għall-appoġġ tal-BEI għall-programmi ta’ investiment rispettivi taż-żewġ pajjiżi li jkopru s-setturi kollha ekonomiċi. Il-BEI kompla wkoll jappoġġja l-investimenti fil-pajjiżi l-oħra tal-Balkani tal-Punent (l-Albanija, il-Bosnija u l-Ħerżegovina, il-Montenegro[10] u s-Serbja) bil-għan li jiffaċilita l-proċess ta' integrazzjoni attwali tagħhom ma' l-UE. B’mod iktar ġenerali, l-appoġġ ta' l-UE u tal-BEI huwa maħsub biex jiffavorixxi r-riformi politiċi u ekonomiċi u biex jinkoraġġixxi r-rikonċiljazzjoni soċjali fir-reġjun. Il-BEI jagħti prijorità għall-aġġornar, l-immodernizzar u l-iżvilupp tas-setturi tal-komunikazzjonijiet u l-enerġija, b’enfasi partikolari fuq in-Netwerks Transewropej (TENs) abbażi tal-kurituri stradali u ferrovjarji ddefiniti bil-Konferenza Panewropea tal-Ministri tat-Trasport bħala prijoritajiet ta’ żvilupp għat-terminu medju. Il-kwistjonijiet ambjentali marbuta mal-proġetti tal-BEI, kif ukoll proġetti ambjentali per se, qed jingħataw prijorità fil-qafas ta' adattament gradwali tal-leġiżlazzjoni tal-pajjiżi kkonċernati għal dik ta' l-UE. Il-BEI jappoġġja wkoll l-iżvilupp tas-settur pubbliku (SMEs jew inizjattivi industrijali oħra), b’mod partikolari, l-Investiment Barrani Dirett (IBD), jew direttament jew permezz ta' l-istrument tas-self globali, b’mod partikolari meta jkunu involuti l-imsieħba ta’ l-UE. Fir- reġjun tal-Mediterran , l-għoti b’self mill-Bank jitwettaq skond il-Faċilità Ewro-Mediterranja ta' Investiment u Sħubija (FEMIP) prinċipalment fi ħdan il-qafas tas-Sħubija Ewro-Mediterranja, b'appoġġ għall-modernizzazzjoni ekonomika u soċjali u għal integrazzjoni reġjunali aħjar. Il-FEMIP tiffoka l-attivitajiet tagħha fuq l-appoġġ għas-settur privat u biex jinħoloq ambjent orjentat lejn l-investiment, prinċipalment billi tiffinanzja l-infrastruttura li twassal għall-iżvilupp ekonomiku. Barra minn hekk, b'konformità mal-prijoritajiet ta’ l-UE, il-FEMIP tappoġġja l-iżvilupp ta' l-enerġija sostenibbli, il-kompetittività u l-provvista tas-sigurtà. F’Novembru ta’ l-2006, il-Kunsill ta’ l-Ecofin iddeċieda li jirrinforza l-FEMIP u mmarka żewġt oqsma speċifiċi: l-iżvilupp fis-settur privat u r-rinfurzar ta’ sħubijiet sabiex jiżdied l-involviment tal-pajjiżi msieħba. Fl- Ażja u fl-Amerika Latina , il-Bank jiffinanzja proġetti ta' interess kemm għall-Komunità kif ukoll għall-pajjiżi kkonċernati – il-kofinanzjar mal-promoturi ta’ l-UE, it-trasferiment ta’ teknoloġija, il-kooperazzjoni fl-oqsma ta’ l-enerġija u l-protezzjoni ta' l-ambjent. Il-BEI appoġġja wkoll l-isforzi ta' bini mill-ġdid wara s-seħħ tad-diżastru tat-Tsunami ta’ Diċembru ta’ l-2004. F'dan il-kuntest, l-ambitu ġeografiku tal-mandat ta' l-ALA twessa' biex jinkludi l-Maldivi. Fir- Repubblika ta’ l-Afrika t'Isfel, il-Bank ingħata mandat biex jiffoka fuq il-proġetti ta’ infrastruttura ta’ interess pubbliku u l-appoġġ għas-settur pubbliku, inklużi l-SMEs. L-operazzjonijiet tal-Bank għandhom ikunu wkoll komplementari għall-politiki, il-programmi u l-istrumenti Komunitarji fl-Afrika t' Isfel, li l-għan l-iktar importanti tagħhom huwa t-tnaqqis tal-faqar u ta' l-inugwaljanza. Sommarju ta’ l-attività mwettqa mill-BEI fir-reġjuni rilevanti sa mill-2002 jinsab fit-Tabella 2.3.1 ta’ l-Anness. 2.3.2. Attività ta’ Għoti b’Self It-tqassim skond il-pajjiż u s-settur jinsab fl-Anness (ara t-Taqsima 2.3.2. a-e). 2.3.3. Kopertura tal-garanzija 2.3.3.1. Il-garanzija globali Id-Deċiżjoni tal-Kunsill 2000/24/KE, kif emendata, tipprovdi kopertura ta’ garanzija Komunitarja ta’ 65% għall-mandat kollu. Dan ifisser li l-garanzija Komunitarja hija ristretta għal 65% ta' l-ammont sħiħ ta’ self iffirmat, iżda li fi ħdan dan il-limitu aggregat, in-nuqqasijiet ta' ħlas fuq is-self individwali huma, de facto, koperti sa’ 100%. 2.3.3.2. Tqassim tar-Riskju Il-Garanzija Komunitarja skond il-mandati ġenerali tkopri r-riskji ta’ kreditu kollha, sakemm ma japplikawx l-arranġamenti għat-tqassim tar-riskju. Fil-każ li jiġri dan, il-Garanzija Komunitarja tkopri riskji politiċi speċifiki biss, filwaqt li l-Bank għandu jidħol responsabbli u jara li jnaqqas dawk ir-riskji li mhumiex politiċi. Id-Deċiżjoni 2000/24/KE, kif emendata, tistieden lill-BEI biex japplika arranġamenti ta’ tqassim tar-riskju fit-30% ta' l-għoti b'self tiegħu skond id-Deċiżjoni (għall-kuntrarju ta' 25% taħt l-Ewwel Mandat Ġenerali)[11] Fl-aħħar ta’ l-2006 il-Bank kien kiseb livell ta’ 18% tat-tqassim tar-riskju bħala proporzjon tas-self kumulattiv skond il-mandat, kif imqabbel ma' l-għan tat-tqassim tar-riskju ta’ 30%. Madankollu, għandu jitfakkar li analiżi sħiħa tat-tqassim propju tar-riskju bejn il-baġit ta’ l-Unjoni u l-BEI għandha tqis ukoll l-operazzjonijiet miftehma li jsiru mir-riżorsi tal-BEI stess mingħajr il-kopertura ta’ garanzija Komunitarja skond il-Faċilitajiet ta’ Preadeżjoni u Sħubija Mediterranja, kif ukoll operazzjonijiet individwali approvati mill-awtorizzazzjoni speċifika ta’ l-Artikolu 18 tal-Bord ta’ Gvernaturi tal-Bank. Għalkemm dawn imorru lil hinn mill-ambitu ta’ dan ir-rapport, ta' min jinnota li ħafna mill-operazzjonijiet ta' għoti b'self fl-Istati Membri ġodda qabel l-adeżjoni verament twettqu skond il-faċilità ta’ Preadeżjoni. Jekk jiġi inkluż is-self iffirmat skond dawn il-Faċilitajiet ta’ Preadeżjoni fil-proporzjon totali tat-tqassim tar-riskju, il-proporzjon jiżdied minn 18% għal madwar 50%. Fuq bażi reġjunali, l-għan tat-tqassim tar-riskju ntlaħaq u nqabeż fl-Ażja u l-Amerika Latina, fejn 72% ta' l-għoti b'self ġew iffirmati skond ir-reġim tat-tqassim tar-riskju. Dan il-livell ta’ tqassim tar-riskju ntlaħaq permezz tan-natura speċifika tal-mandat ALA u l-għanijiet strateġiċi għall-għoti b'self mill-BEI f’dak ir-reġjun li jqiegħed fokus ikbar fuq l-appoġġ għall-inizjattivi privati Ewropej (investiment barrani dirett, it-trasferiment tat-teknoloġija u l-għarfien). Kemm fl-Ewropa tax-Xlokk kif ukoll fil-Mediterran, l-operazzjonijiet tat-tqassim tar-riskju rrappreżentaw 11% ta’ l-għoti b’self skond il-mandat. Skond il-proċeduri ta’ programmar tal-pajjiżi kkonċernati, il-biċċa l-kbira mill-proġetti ffinanzjati mill-BEI skond il-mandat huma fis-settur pubbliku u għalhekk 'il hinn mill-ambitu tat-tqassim tar-riskju. Madankollu, fir-reġjun tal-Mediterran, il-promoturi tas-settur privat jesperjenzaw diffikultajiet biex jiksbu aċċess għall-banek esterni (inkluzi banek Ewropej) li jkunu lesti li jipprovdu garanziji aċċettabbli għall-BEI skond il-linjigwida attwali. Fir- Repubblika ta' l-Afrika t'Isfel , 10% ta’ l-għoti b’self kienu ta’ tqassim tar-riskju. Sinteżi tat-tqassim skond ir-reġjuni tat-tqassim tar-riskji skond il-mandat tinstab fit-tabella ta' hawn taħt, filwaqt li t-tabelli 2.3.6 sa 2.3.9 ta' l-Anness jidentifikaw is-self ta' tqassim ta’ riskji ffirmati fl-2006. It-Tieni Mandat Ġenerali (id-Deċiżjoni tal-Kunsill 2000/24/KE li tkopri l-perjodu mill-01.02.2000 sal-31.01.2007) EUR miljuni Il-limiti tal-Mandat. It-Tieni Mandat Ġenerali | Ammont ta’ għoti b’self iffirmati fil-31.12.2006 | Għadd ta’ għotjiet b’self iffirmati bi tqassim tar-riskju | Ammont ta’ għotjiet b’self iffirmati bi tqassim tar-riskju | Perċentwali ta’ tqassim tar-riskju miksub (relattiv għal-limitu tal-mandat) | Perċentwali ta’ tqassim tar-riskju miksub (relattiv għall-ftehim ta’ għoti b’self) | SEN | 9 185 | 9 142 | 33 | 1 003 | 11% | 11% | Il-Mediterran | 6 520 | 7 177([12]) | 13 | 807 | 12% | 11% | ALA | 2 480 | 2 425 | 38 | 1 756 | 71% | 72% | RSA | 825 | 837([13]) | 2 | 80 | 10% | 10% | TOTAL | 19 010 | 19 581([14]) | 86 | 3 646 | 19% | 18% | Fl-ambitu ta' l-Ewwel Mandat Ġenerali, intlaħaq livell ta’ 24% tat-tqassim tar-riskju ta’ l-għoti b’self totali, mqabbel mal-mira ta' 25%. F’termini ta’ għoti b’self mqabbel mal-limiti reġjunali, il-livelli kienu ta' 81% għall-ALA, 26% għall-Pajjiżi ta' l-Ewropa Ċentrali u tal-Lvant (CEEC) u 3% għall-Mediterran. L-Ewwel Mandat Ġenerali (id-Deċiżjoni tal-Kunsill 97/256/KE li tkopri l-perjodu mill-31.01.1997 sal-31.01.2000) f'miljuni ta' EUR Il-limiti tal-Mandat. L-Ewwel Mandat Ġenerali | Ammonti totali ta’ għotjiet b’self iffirmati fil-31.12.2006 | Għadd ta’ għotjiet b’self iffirmati bi tqassim tar-riskju | Ammont ta’ għotjiet b’self iffirmati bi tqassim tar-riskju | Perċentwal ta’ tqassim tar-riskju miksub (relattiv għal-limitu tal-mandat) | Perċentwal ta’ tqassim tar-riskju miksub (relattiv għall-ftehim ta’ għoti b’self) | CEEC | 3 520 | 3 446 | 21 | 896 | 25% | 26% | Il-Mediterran | 2 310 | 2 310 | 5 | 71 | 3% | 3% | ALA | 900 | 900 | 17 | 730 | 81% | 81% | Repubblika ta' l-Afrika t'Isfel | 375 | 375 | 0 | 0 | 0% | 0% | l-ex Repubblika Jugoslava tal-Maċedonja | 150 | 150 | 0 | 0 | 0% | 0% | TOTALI | 7 255 | 7 180 | 43 | 1 697 | 24% | 24% | 2.3.4. Kooperazzjoni tal-BEI mal-Kummissjoni u ma' istituzzjonijiet oħra Il-Bank u l-Kummissjoni jikkooperaw mill-qrib biex iħejju u jikkofinanzjaw il-proġetti tal-BEI permezz ta' kontribuzzjoni mill-baġit ta' l-Unjoni. Fl-2006, is-self tal-BEI kompla jiżdied permezz ta' sussidji ta' l-interessi (4 każijiet ta' self fis-settur ta' l-ambjent, fil-Mediterran), assistenza teknika (EUR 12.3 miljun f'għotjiet li fil-biċċa l-kbira tagħhom jiffinanzjaw studji ta' fattibbiltà, iż-żieda fil-kapaċità u l-ġestjoni u l-evalwazzjoni ta' proġetti) kif ukoll Fondi Strutturali u ta' Koeżjoni (partikolarment, il-PHARE u l-ISPA). Minbarra l-forom tradizzjonali ta' kolloborazzjoni, il-Kummissjoni Ewropea talbet lill-BEI sabiex jipprovdi servizzi konsultattivi għall-implimentazzjoni ta' appoġġ għall-Faċilità ta' Riskju Kapitali fl-Afrika t'Isfel. Il-funzjoni tal-BEI hija li waqt it-tħejjija u t-twaqqif tal-faċilità jagħti pariri lill-Kummissjoni, u li wara, jipparteċipa fl-evalwazzjoni teknika u l-approvazzjoni tal-proposti għall-investiment, mingħajr ma jkun involut fil-ġestjoni finanzjarja tal-fondi. Fil-Mediterran, minbarra li jipprovdi self tal-BEI permezz tar-riżorsi tiegħu stess, il-FEMIP jaġixxi wkoll bħala fornitur ta' ishma privati ffinanzjati mill-baġit ta' l-Unjoni. Fl-2006, ġie ffirmat Memorandum ta' Ftehim bejn il-Kummissjoni Ewropea, il-Bank Ewropew għar-Rikostruzzjoni u l-Iżvilupp (BERŻ) u l-BEI, sabiex tissaħħaħ il-kooperazzjoni ta' dawn it-tliet istituzzjonijiet fl-Ewropa tal-Lvant u l-Kawkażu tan-Nofsinhar, fir-Russja u fl-Ażja Ċentrali. Din il-kooperazzjoni msaħħa għandha l-għan li tgħaqqad l-għarfien espert, il-kapaċità u l-vantaġġi komparattivi ta' kull parteċipant sabiex tirnexxi l-implimentazzjoni tal-Politika Ewropa tal-Viċinat, tas-Sħubija Strateġika bejn l-UE u r-Russja, u tal-mandati tal-BEI u tal-BERŻ, għall-ġid tal-pajjiżi msieħba involuti. B'mod aktar ġenerali, il-finanzjament tal-BEI u tal-baġit ta' l-Unjoni jiġi kkoordinat ma' aġenziji bilaterali Ewropej (ftehimiet ma' l- Agence Française de Développement , mal-Bank ta' Żvilupp KfW u ma' l-Istituzzjonijiet Ewropej ta' Finanzjament għall-Iżvilupp) u ma' Istituzzjonijiet Finanzjarji Internazzjonali (IFIs) oħra, fejn possibbli. Il-kofinanzjament hija sistema mfittxa attivament u saret karatteristika regolari tal-proġetti li jkunu appoġġjati mill-BEI. L-azzjoni konġunta ma' istituzzjonijiet speċjalizzati fit-trattament ta' kwistjonijiet settorjali u politiċi usa' tiżgura, f'ħafna każijiet, l-effikaċja tar-riformi settorjali u żżid is-sostenibbiltà ta' proġetti ta' investiment li meta jitlestew, x'aktarx li jkunu jistgħu jgawdu minn qafas regolatorju aħjar. Fl-2006, 80% ta' l-għoti b'self tal-BEI skond il-mandat tas-SEN kien kofinanzjat ma' istituzzjonijiet multilaterali, bilaterali u nazzjonali. Fil-Mediterran, il-proġetti b'kofinanzjament kienu jirrappreżentaw 60% ta' l-għoti b'self tal-BEI fir-reġjun. Il-kontribuzzjonijiet għall-kofinanzjament ta' proġetti ffinanzjati mill-BEI fl-Ewropa tax-Xlokk u fil-Mediterran jidhru fit-Tabelli 2.3.3 u 2.3.4 ta' l-Anness. Fl- Ażja u l-Amerika Latina , il-Bank kompla jiffinanzja proġetti li huma ta' interess kemm għall-Komunità kif ukoll għall-pajjiż li fih jiġi implimentat il-proġett. Il-kofinanzjament ma' l-IFIs jidher fit-Tabella 2.3.5 ta' l-Anness, filwaqt li l-interess komuni ta' l-għotjiet b'self individwali ffirmati fl-2006 huwa deskritt fit-Tabella 2.3.5 (a) ta' l-Anness. 2.4. Firmatarji tal-Konvenzjonijiet ta' Lomé u Cotonou – Attivitajiet ta' Għoti b'Self Fl-2006, is-self totali tal-BEI lill-pajjiżi ta' l-AKP/OCT[15] laħaq l-ammont ta' EUR 745 miljun, li EUR 167 miljun minnhom ittieħdu mir-riżervi proprji tal-Bank u EUR 578 miljun mill-Fond Ewropew għall-Iżvilupp (EDF)[16]. Filwaqt li dawn l-operazzjonijiet imorru lil hinn mill-ambitu ta' dan ir-rapport[17], fit-Tabella 2.4 ta' l-Anness tidher sinteżi ta' l-operazzjonijiet imqassmin skond ir-reġjun u s-settur tagħhom. 3. IMPATT TA' L-GĦOTI B'SELF FUQ IL-BAĠIT L-attivitajiet ta' għoti b'self iħalli impatt fuq il-baġit ta' l-Unjoni meta dawn ikunu akkumpanjati minn garanziji tal-Komunità, sussidji ta' l-interessi jew kundizzjonijiet speċjali oħra li jistgħu jitqabblu ma' operazzjonijiet riskjużi għal min jislef. 3.1. Garanziji tal-Baġit Fit-22 ta’ Diċembru 2004, il-Kunsill iddeċieda li jemenda d-Deċiżjoni 2000/24/KE biex jittieħed kont tat-tkabbir ta’ l-Unjoni Ewropea u l-Politika Ewropea tal-Viċinat (id-Deċiżjoni tal-Kunsill 2005/47/KE[18]). Il-limiti għal kull żona huma kif ġej (f'miljuni ta' EUR): Pajjiżi Ġirien tax-Xlokk | 9 185 | Il-pajjiżi tal-Mediterran | 6 520 | L-Amerika Latina u l-Ażja | 2 480 | Ir-Repubblika ta' l-Afrika t'Isfel | 825 | It-Turkija (Programm ta' Azzjoni Speċjali ta' l-Unjoni Doganali) Limitu globali | 450 19 460 | Il-garanzija Komunitarja hija limitata għal 65% ta' l-ammont aggregat ta' krediti miftuħa, miżjud bil-kwantitajiet relatati l-oħra (mqabbel ma' 70% skond l-Ewwel Mandat Ġenerali). Barra minn hekk, fit-22 ta' Diċembru 2004, il-Kunsill iddeċieda li jagħti garanzija Komunitarja lill-Bank Ewropew ta’ l-Investiment biex jagħmel tajjeb għal telf minn self għal ċerti tipi ta’ proġetti fir-Russja, l-Ukraina, il-Moldova u l-Belarus (id-Deċiżjoni tal-Kunsill 2005/48/KE[19]). Il-limitu globali tal-krediti miftuħa huwa EUR 500 miljun u l-BEI igawdi minn garanzija Komunitarja eċċezzjonali li tkopri l-100%. Il-perjodu ta' għoti b'self garantit jiskadi fil-31 ta' Jannar 2007 iżda, jekk sa dakinhar ikun għadu ma ntlaħaqx il-limitu ta' self, dan il-perjodu jiġi mtawwal awtomatikament b'sitt xhur oħra. Huwa previst li, qabel ma jiskadi l-mandat, il-Bank jiffirma kuntratti għal żewġ proġetti li b'kollox jiswew madwar EUR 230 miljun. Matul l-2006 (is-seba' sena tat-Tieni Mandat Ġenerali) l-BEI iffirma ftehimiet ta' għoti b'self għal total ta' EUR 2 805 miljun, li jtella' t-total ta' għoti b'self skond dan il-mandat għal EUR 18 280 miljun li jikkorrispondi għal 96% tal-limitu. Is-sitwazzjoni tal-garanziji hija spjegata fid-dettall fir-rapport, li l-Kummissjoni toħroġ kull sitt xhur, dwar garanziji koperti mill-baġit ġenerali[20]. Fid-19 ta' Diċembru 2006, il-Kunsill iddeċieda li jagħti garanzija Komunitarja lill-BEI biex jagħmel tajjeb għal telf minn għotjiet ta' self u garanziji għal għotjiet ta' self għal proġetti li jsiru 'l barra mill-Komunità (id-Deċiżjoni tal-Kunsill 2006/1016/KE[21]). Il-garanzija Komunitarja hija ristretta għal 65% ta' l-ammont aggregat tal-krediti li jinħarġu u tal-garanziji mogħtija, imnaqqas bl-ammonti rimborżati u miżjud bil-kwantitajiet relatati l-oħra kollha. Il-limitu massimu għall-operazzjonijiet ta' finanzjament tal-BEI li jitwettqu skond dan il-mandat huwa ta' EUR 27 800 miljun għall-perjodu 2007-2013, magħmulin minn limitu bażiku ta' EUR 25 800 miljun u minn mandat mhux obbligatorju ta' EUR 2 000 miljun li l-Kunsill jiddeċiedi jekk jattivahx skond ir-riżultat li joħroġ mir-reviżjoni ta' nofs it-terminu li ssir fl-2010. Id-diversi limiti għar-reġjuni (is-sottolimiti indikattivi murija bil- korsiv ) huma kif ġej (f'miljuni ta' EUR): Pajjiżi fil-fażi ta' Preadeżjoni | 8 700 | Pajjiżi Ġirien u Msieħba | 12 400 | Il-Mediterran | 8 700 | Pajjiżi ta l-Ewropa tal-Lvant, il-Kawkażu tan-Nofsinhar u r-Russja | 3 700 | L-Ażja u l-Amerika Latina | 3 800 | L-Amerika Latina | 2 800 | L-Ażja | 1 000 | Ir-Repubblika ta' l-Afrika t'Isfel | 900 | Limitu bażiku | 25 800 | Mandat mhux obbligatorju | 2 000 | 3.2. Sussidju ta' l-Interessi F'diversi programmi Komunitarji, kemm fl-Unjoni kif ukoll barra mill-Unjoni, kienu ngħataw għadd ta' sussidji ta' l-interessi. Ħafna minn dawn il-programmi tlestew u ma għandhomx aktar impatt fuq l-infiq tal-baġit. L-Anness tat-Tabella 2.5 jindika l-programmi li għadhom għaddejjin u l-ammont ta' sussidju ta' interessi mħallas matul is-snin tal-perjodu rivedut. 3.3. Finanzjament tal-BEI minn riżorsi ta' l-EDF Skond il-Konvenzjonijiet suċċessivi ta' Lomé u l-Ftehim ta' Cotonou, il-BEI jirrealizza l-operazzjonijiet ta' finanzjament fir-reġjun AKP mill-fondi tal-baġit ta' l-EDF[22]. Sinteżi ta' l-operazzjonijiet imqassmin skond ir-reġjun u s-settur tingħata fl-Anness (ara t-Taqsima 2.4). [1] Id-Deċiżjoni tal-Kunsill 97/256/KE, kif emendata bid-Deċiżjoni tal-Kunsill 98/729/KE, li tkopri l-perjodu bejn 01.02.1997 u 31.01.2000 (minn hawn 'il quddiem, l-"Ewwel Mandat Ġenerali"), u d-Deċiżjoni tal-Kunsill 2000/24/KE, kif emendata mid-Deċiżjonijiet tal-Kunsill 2000/688/KE, 2000/788/KE, 2001/778/KE, 2005/47/KE and 2006/174/KE, li tkopri l-perjodu bejn 01.02.2000 u 31.01.2007 (minn hawn 'il quddiem, it-"Tieni Mandat Ġenerali"). Id-Deċiżjoni tal-Kunsill 1999/786/KE (Azzjoni ta' Rikostruzzjoni u Rijabilitazzjoni wara t-Terrimot fit-Turkija - Turkey Earthquake Reconstruction and Rehabilitation Action (TERRA)) tikkostitwixxi estensjoni tal-mandati ġenerali. Marra minn hekk, id-Deċiżjoni tal-Kunsill 2001/777/KE stabbiliet azzjoni speċjali tas-self għal proġetti ambjentali magħżula fil-port tal-Baħar Baltiku tar-Russja taħt id-dimensjoni tat-Tramuntana. Fl-aħħarnett, id-Deċiżjoni tal-Kunsill 2005/48/KE stabbiliet mandat separat għal ċerti tipi ta' proġetti fir-Russja u fl-Istati Indipendenti Ġodda tal-Punent (l-Ukraina, il-Moldova u l-Belarus). [2] SEC(2007)1079. [3] Billi t-Trattat tal-KEFA skada fl-2002, ma kien hemm l-ebda self min-naħa tal-KEFA. [4] Fl-2006, ma kien hemm l-ebda attività ta’ għoti b’self mill-Komunitajiet lill-Istati Membri. Bl-adeżjoni tal-Bulgarija u r-Rumanija ma' l-Unjoni fl-1 ta’ Jannar 2007, l-għotjiet ta' self garantiti għal dawn il-pajjiżi ma baqgħux jitqiesu bħala azzjonijiet esterni minn, dik id-data. [5] Id-Deċiżjoni tal-Kunsill 77/270/Euratom, kif emendata bid-Deċiżjoni tal-Kunsill 94/179/Euratom. Il-limitu għat-teħid b’self għal finanzjament ta’ l-għoti b’self ta' l-Euratom kien iffissat oriġinarjament bid-Deċiżjoni tal-Kunsill 77/271/Euratom. Sussegwentement, il-limitu ttella’ permezz ta’ diversi emendi ta’ l-aħħar deċiżjoni, li l-aħħar waħda minnhom (Id-Deċiżjoni tal-Kunsill 90/212/Euratom) żieditu b'1000 miljun ECU għal 4000 miljun ECU. [6] Stat Membru sa mill-1 ta’ Jannar 2007. [7] Stat Membru sa mill-1 ta’ Jannar 2007. [8] L-operazzjonijiet tal-BEI fir-reġjuni ta’ l-Afrika, il-Karibew u l-Paċifiku ma kinux koperti b'dan ir-rapport għax dawn jitwettqu fil-qafas tal-Ftehim ta’ Sħubija ta’ Cotonou iffirmat fl-2000 għal perjodu ta’ 20 sena. [9] ĠU L 414, 30.12.2006, p. 95. [10] Id-dejta ta' dan ir-rapport tirreferi għal għotjiet ta' self iffirmati mis-Serbja u Montenegro bħala Unjoni ta' Stati, jiġifieri qabel id-dħul fis-seħħ ta' qafas ġuridiku ġdid li beda jintuża wara li r-Repubblika ta' Montenegro kisbet l-indipendenza. [11] Id-Deċiżjoni tal-Kunsill 2000/24/KE titlob lill-Bank “jimmira biex ikopri r-riskji ekonomiċi fuq 30 % tas-self tiegħu taħt din id-Deċiżjoni minn garanziji mhux sovrani safejn jista' jkun fuq bażi ta' mandat reġjunali individwali. Dan il-perċentwal għandu jikber, meta jkun possibbli u safejn is-suq jippermetti”. [12] Firem totali nett mill-kanċellazzjonijiet fil-Mediterran: EUR 6 427 million. [13] Firem totali nett mill-kanċellazzjonijiet fir-Repubblika ta' l-Afrika t'Isfel: EUR 764 miljun. [14] Firem totali qabel it-tnaqqis tal-kanċellazzjonijiet: EUR 19.58 biljun. Firem totali netti mill-kanċellazzjonijiet: EUR 18.28 biljun. [15] Il-Pajjiżi u Territorji ta' l-Afrika, il-Karibew, il-Paċifiku / Barranin. [16] Ir-riżorsi tal-Faċilità ta' Investiment jistgħu jintużaw, fost l-oħrajn , għal għotjiet b'self ordinarji, għotjiet b'self kundizzjonali, subordinati jew parteċipanti, bonds konvertibbli, garanziji u parteċipazzjonijiet fil-kapital. [17] Ir-Rapport Annwali tal-BEI għall-2006 dwar il-Faċilità ta' Investiment AKP-UE skond il-Ftehim ta' Sħubija ta' Cotonou http://ww.eib.org. [18] ĠU L 21, 25.1.2005, p. 9. [19] ĠU L 21, 25.1.2005, p. 11. [20] COM(2007) 66 u SEC(2007)241. [21] ĠU L 414, 30.12.2006, p. 95. [22] Dawn l-operazzjonijiet imorru lil hinn mill-ambitu ta' dan ir-rapport.